**Értesítjük a Tisztelt Szülőket, hogy a 2025/2026 nevelési évre az óvodai beiratkozás 2025. május 5-6-7-én lesz Dunaharaszti Önkormányzati fenntartású óvodáiban.**

**Mindhárom napon reggel 8.00-18.00. óráig lesz lehetőség a jelentkezési lapok leadására, kitöltésére személyes megjelenéssel.**

**A jelentkezés a körzeti felvételt kötelezően biztosító óvodában történik abban az esetben is, ha másik intézménybe kérik a felvételt a jelentkezési lapon!**

**Az óvodák címe, elérhetőségei:**

 **Hétszinvirág Óvoda: Dunaharaszti Knézich u.21**

 **e-mail:** **h.hetszin@gmail.com**

**Dunaharaszti Mese Óvoda és Napsugár tagóvoda: Dunaharaszti Temető utca 26.**

**e-mail:** **mese2@dunaharaszti.hu**

**Szivárvány Óvoda és Százszorszép tagóvoda: Dunaharaszti Egry József u.6.**

**e-mail:** **szivarvanyovi2330@gmail.com**

A **kötelező felvételt** biztosító **köznevelési intézmények körzethatárai** az alábbi linken megtalálhatók: <https://kir.hu/KIR2_KORZET_3h/Pub/Index>

A Nemzeti köznevelésről szóló 2011. évi CXC. törvény rendelkezése szerint **a gyermeknek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson kell részt vennie.**Továbbá felvételre jogosultak azok a gyermekek, akik a felvételtől számított 6 hónapon belül betöltik a 3. életévüket, amennyiben az óvodákban az óvodakötelezett gyermekek felvételét követően van még szabad férőhely!

**Az óvodába a 2025/2026-os nevelési évben a 2022. augusztus 31-ig született gyermekek beíratása kötelező!**
**Az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben nem íratja be az óvodába, szabálysértést követ el!**

Az óvodakötelezettség teljesítése a 2025/26 nevelési év első napján 2025.szeptember 01.-én kezdődik.

**Az óvodai nevelés alóli felmentés:**

Az a szülő, aki a Nemzeti köznevelésről szóló 2011. évi CXC. törvény 8. § (2) bekezdésében foglaltak alapján **felmentést kér a kötelező óvodai nevelésben való részvétel alól, tárgy év április 15.-ig (2025. április 15-ig)** nyújthatja be kérelmét a gyermek lakóhelye, ennek hiányában tartózkodási helye szerint illetékes **Járási Hivatalhoz**, továbbá a kérelem **másolatát a kötelező felvételt biztosító óvoda vezetőjéhez**.
Dunaharaszti lakcímmel, vagy tartózkodási hellyel rendelkező gyermekek esetében a **kérelem címzettje: jarasihivatal.szigetszentmiklos@pest.gov.hu 06-24/887-501
Fenti határidő elmulasztása jogvesztő!
Felmentést a Járási Hivatal a gyermek jogos érdekét szem előtt tartva, annak az évnek az augusztus 31. napjáig adhat, amelyben a gyermek a 4. életévét betölti.** Különös méltánylást érdemlő esetben, **újabb kérelem alapján annak az évnek az augusztus 31. napjáig, amelyben a gyermek az ötödik életévét betölti.** **Tartós gyógykezelés alatt** álló gyermek esetében a kérelem a **tárgyév április 15. napja után is benyújtható**. Az eljárás időtartama ötven nap.

**Óvodakötelezettséget külföldön teljesítő gyermek:**

**Amennyiben az óvodaköteles gyermek az óvodakötelezettségét külföldön teljesíti, a szülő köteles a beiratkozás idejének utolsó határnapját követő 15 napon belül értesíteni az Oktatási Hivatalt. További információk az alábbi linken érhetők el:** [**https://www.oktatas.hu/kozneveles/kulfoldre\_tavozas\_bejelentese**](https://www.oktatas.hu/kozneveles/kulfoldre_tavozas_bejelentese)

**A beíratáshoz szükséges okmányok:**

• a **gyermek** személyi azonosítására alkalmas, a gyermek nevére kiállított személyi azonosító és lakcímet igazoló hatósági igazolvány (**lakcímkártya**),

• a **szülő** személyi azonosítására alkalmas személyi azonosító és lakcímet igazoló hatósági igazolvány (**lakcímkártya**),

• a gyermek TAJ kártyája,

• a gyermek születési anyakönyvi kivonata,

• az integráltan nevelhető sajátos nevelési igényű gyermek felvételéhez a szakértői és rehabilitációs bizottság javaslata, amennyiben rendelkezésre áll.

A gyermekek felvételéről a beiratkozást követő **15 napon belül, de legkésőbb május 20-ig dönt az intézmény vezetője, és az óvodai felvételi kérelem elbírálásáról, -** a döntést megalapozó indoklással, valamint a fellebbezésre vonatkozó tájékoztatással **– írásban értesíti a szülőt.** Az óvoda **döntése ellen a szülő a közléstől** **számított tizenöt napon belül jogorvoslati eljárást megindító kérelmet nyújthat** be **az óvodavezetőnél (Nkt. 37. §).** Az **óvodavezető** a jogorvoslati eljárást megindító kérelmet, az ügy összes iratával nyolc napon belül – elbírálás céljából – önkormányzati óvoda esetében **a fenntartó önkormányzat jegyzőjéhez küldi meg**.
**Az ügyben a fenntartó jár el és hoz másodfokú döntést.** A szülő a fenntartó döntésének a bírósági felülvizsgálatát kérheti, a közléstől számított harminc napon belül.

Az óvodák tevékenységéről az intézmények honlapján is tájékozódhatnak, és a jelentkezési lapok is letölthetők, részletesebb információkat az intézmények elérhetőségein kaphatnak.

Hétszinvirág Óvoda e-mail címe: h.hetszin@gmail.com

Mese Óvoda e-mail címe: mese2@dunaharaszti.hu

Szivárvány Óvoda e-mail címe: szivarvanyovi2330@gmail.com